So, hüt am 22.  januar häts es erschte mal gschneit i däm winter…  Ide letschte täg häts zerscht massiv grägnet, so dass vili fälder jetzt under wasser sind und de bode gar kei neus wasser meh chan uufnäh. Und jetzt händ eus d norweger chli chalti luft gschickt und da demit isch de schnee cho. Zwar nanig vil, aber es sött anschiinend ide nöchschte 3 täg nume schneie und chalt bliibe (-5° oder so).  D'däne sind uf all fäll nöd eso glücklich wännd strasse nümm ganz schwarz sind… es gits dänn also scho mal dass  eine mit 50 usserorts (uf enere grade strecki) schliicht. Aber anschiinend händ au vili gar kei winterpneu druff…  Und, was na vil schöner isch: D'täg würed wider massiv länger! Es isch jetzt scho bis guet nach de 5i hell - richtig cool!